stanford-oval/wikipedia huggingface dataset:
หัวใจอยู่นอกที่

| Ectopia cordis |
| --- | --- |
สาขาวิชา: เวชพันธุศาสตร์
หัวใจอยู่นอกที่ (อังกฤษ: ectopia cordis) เป็นความผิดปกติแต่กำเนิดชนิดหนึ่ง ทำให้หัวใจของผู้ป่วยตั้งอยู่นอกช่องอก อาจเป็นบางส่วนหรือเป็นทั้งหมด หัวใจอยู่นอกที่นี้อาจอยู่ได้หลายที่ เช่น คอ ผนังอก หรือท้อง เป็นต้น ชนิดที่พบบ่อยคือการที่หัวใจอยู่ด้านหน้าของช่องอก โดยยื่นออกมาทางกระดูกสันอกที่มีช่องผิดปกติ
แหล่งข้อมูลอื่น

| --- | --- |
การจำแนกโรค: DICD-10: Q24.8 ICD-9-CM: 746.87 MeSH: D054083
ทรัพยากรภายนอก: Orphanet: 448270
หัวเว่ย

| --- | --- |


อุตสาหกรรม: โทรคมนาคม
ก่อตั้ง: พ.ศ. 2530
ผู้ก่อตั้ง: เหริน เจิ้งเฟย
สำนักงานใหญ่: เชินเจิ้น , ประเทศจีน 
พื้นที่ให้บริการ: ทั่วโลก
รายได้: 721,202,000,000 เหรินหมินปี้ (พ.ศ. 2561) 
รายได้จากการดำเนินงาน: 47,515,000,000 เหรินหมินปี้ (พ.ศ. 2559) 
รายได้สุทธิ: 37,052,000,000 เหรินหมินปี้ (พ.ศ. 2559) 
สินทรัพย์: 443,634,000,000 เหรินหมินปี้ (พ.ศ. 2559) 
เจ้าของ: พนักงานเป็นผู้ถือหุ้น
พนักงาน: 197,000 (พ.ศ. 2564) 
เว็บไซต์: www.huawei.com
หัวเว่ยเทคโนโลยี (จีนตัวย่อ: 华为技术有限公司; จีนตัวเต็ม: 華為技術有限公司; พินอิน: Huáwéi Jìshù Yǒuxiàn Gōngsī; อังกฤษ: Huawei Technologies) เป็นบริษัทผู้ผลิตอุปกรณ์เครือข่ายและอุปกรณ์โทรคมนาคมสัญชาติจีน มีสำนักงานใหญ่อยู่ที่นครเชินเจิ้น มณฑลกวางตุ้ง สาธารณรัฐประชาชนจีน ปัจจุบันเป็นผู้ผลิตอุปกรณ์เครือข่ายและโทรคมนาคมรายใหญ่ที่สุดของจีน และเป็นผู้ผลิตอุปกรณ์และติดตั้งงานโครงสร้างพื้นฐานของระบบโทรศัพท์เคลื่อนที่รายใหญ่อันดับหนึ่งของโลก ในปี ค.ศ. 2012
หัวเว่ยก่อตั้งขึ้นในปี ค.ศ. 1987 โดยเหริน เจิ้งเฟย ปัจจุบัน บริษัทมีธุรกิจหลักแบ่งออกเป็นสามกลุ่มใหญ่ ๆ ได้แก่ กลุ่มเครือข่ายโทรคมนาคม กลุ่มผลิตภัณฑ์และบริการสำหรับภาคธุรกิจและองค์กร และกลุ่มอุปกรณ์สื่อสารสำหรับผู้บริโภค โดยมีพนักงานรวมทั้งหมดกว่า 110,000 คนทั่วโลก นอกจากนี้ หัวเว่ยยังมีศูนย์วิจัยและพัฒนาเทคโนโลยีอีกกว่า 20 แห่งทั่วโลก
ในปี 2010 หัวเว่ยได้รับการจัดอันดับให้อยู่ใน 500 บริษัทใหญ่ของนิตยสารฟอร์จูน ด้วยยอดขาย 21.8 พันล้านดอลลาร์สหรัฐ และกำไรสุทธิ 2.67 พันล้านดอลลาร์สหรัฐ ปัจจุบันบริษัทยังเป็นบริษัทจำกัด ที่ไม่เสนอขายหุ้นต่อประชาชนทั่วไป แต่กระจายหุ้นให้เฉพาะกับพนักงานบริษัท
แหล่งข้อมูลอื่น

Huawei Technologies official website
| ด ค กบริษัททางด้านเทคโนโลยีสารสนเทศขนาดใหญ่ |
| --- | --- |
อินเทอร์เน็ต:  กูเกิล  เฟซบุ๊ก  เทนเซ็นต์  ทวิตเตอร์  ยาฮู  ไป่ตู้  ยานเดกซ์  แอมะซอน.คอม  อีเบย์  IAC  NHN  NetEase  Rakuten 
ประมวลภาพดิจิทัล:  แคนนอน  นิคอน  โกดัก  เอปสัน  โคนิกา มินอลตา  เคียวเซร่า  เล็กซ์มาร์ก  ริโก  ชาร์ป คอร์ปอเรชั่น  แทมรอน  ซิกมา คอร์ปอเรชัน 
อุปกรณ์มือถือ:  แอปเปิล  ซัมซุง  ไมโครซอฟท์ โมบาย  โนเกีย  เอชทีซี  โซนี่  กูเกิล  หัวเว่ย  แบล็กเบอรี  แอลจี อีเลคทรอนิคส์  เอเซอร์  เลอโนโว (โมโตโรลาโมบิลิตี)  แอมะซอน.คอม  เอซุส  พานาโซนิค  ทรู  แซดทีอี  เหม่ยซู  เสียวหมี่  ไฮเซนส์  ทีซีแอลคอร์ปอเรชัน  ลาวา  ออปโป้  เรียลมี  อินฟินิกซ์  เทคโน โมบาย  นอตติง 
OEMs:  ฟ็อกซ์คอนน์  Celestica  Compal Electronics  เฟลกซ์  Jabil  Quanta  Sanmina-SCI  TPV Technology  Wistron 
เซมิคอนดักเตอร์:  อินวิเดีย  พานาโซนิค  Advanced Micro Devices  Broadcom  เอ็นเอ็กซ์พีเซมิคอนดักเตอร์  ฟูจิตสึ  แอลจี อีเลคทรอนิคส์  อินฟิเนียนเทคโนโลยีส์  Marvell Technology Group  มีเดียเทค  Micron Technology  เอ็นเอ็กซ์พี เซมิคอนดักเตอร์  ควอลคอมม์  เรเนซาส อิเล็คทรอนิคส์  ซัมซุง  เอสเค ไฮนิกซ์  โซนี่  STMicroelectronics  Texas Instruments  โตชิบา  ซิงหัวยูนิกรุ๊ป (ยูนิซอค)  VIA Technologies 
ฮาร์ดแวร์:  อินเทล  เอเอ็มดี  กิกะไบต์เทคโนโลยี  เอซุส  ASRock Inc.  Biostar 
ซอฟต์แวร์:  อะโดบีซิสเต็มส์  แมคโอเอส  ไมโครซอฟท์  กูเกิล  แอนดรอยด์  เอชพี  ไอบีเอ็ม  ออราเคิล  เอสเอพี เอจี  CA  Symantec  วีเอ็มแวร์ 
แอนตี้ไวรัส:  Symantec  แคสเปอร์สกี 
พีซี และเซิร์ฟเวอร์:  เอเซอร์  เอซุส  เอชพี  เดลล์  เลอโนโว  ฟูจิตสึ  ซัมซุง  แอลจี อีเลคทรอนิคส์  ไดนาบุ๊ก  หัวเว่ย  เสียวหมี่  ไมโครสตาร์ อินเตอร์เนชั่นแนล เฉพาะเซิร์ฟเวอร์ ไอบีเอ็ม  ออราเคิล 
เมนเฟรม:  ฟูจิตสึ  ไอบีเอ็ม 
ดาต้าสโตเรจ:  อีเอ็มซี  ซีเกต  เวสเทิร์น ดิจิตอล  ฮิตาชิ  เอชพี  ซัมซุง  เดลล์  ออราเคิล  เมลโค่  NetApp 
อุปกรณ์เน็ตเวิร์ก:  ซิสโก้  อวาย่า  ฟอร์ติเน็ต  จูนิเปอร์  หัวเว่ย  ต้าถัง เทเลคอม  ฟูจิตสึ  เอชพี  Alcatel-Lucent  อิริคสัน  มิตซูบิชิ อีเล็คทริค  Motorola Solutions  เอ็นอีซี  Nokia Solutions and Networks  ซัมซุง  แซดทีอี 
โทรคมนาคม  และผู้ให้บริการอินเทอร์เน็ต:  América Móvil  เอทีแอนด์ที  เบลล์แคนาดา  บีทีกรุ๊ป  Bharti Airtel  CenturyLink  ไชน่า โมบายล์  ไชน่า เทเลคอม  ไชน่า ยูนิคอม  Comcast  Deutsche Telekom  Hutchison  เคดีดีไอ  เคพีเอ็น  เคที คอร์ปอเรชั่น  MTS  เอ็นทีที  เอ็นทีที โดโคโม  ออเรนจ์  Rogers  สิงเทล  เอสเค เทเลคอม  ซอฟต์แบงก์  สวิสคอม  เทเลนอร์  ทรู  เทเลคอม อิตาเลีย  Telefónica  TeliaSonera  เวอไรซอนไวร์เลสส์  VimpelCom  Vivendi  โวดาโฟน 
รายชื่อบริษัทขนาดใหญ่ที่เกี่ยวข้องทางด้านเทคโนโลยีสารสนเทศ
หินสคอเรีย

หินสคอเรีย (อังกฤษ: Scoria) เป็นหินอัคนีพุ (เกิดจากการเย็นตัวของลาวาอย่างเฉียบพลัน) เนื้อหินจึงมีรูพรุนและสากเหมือนกระดาษทราย แข็งแต่เปราะ มีน้ำหนักเบา ลอยน้ำได้ ไม่ทนทานต่อการสึกกร่อน มีสีเข้มค่อนข้างดำ พบมากตามชายฝั่งทะเล โดยพบปนกับหินบะซอลต์ นิยมใช้ในการทำหินขัด
หวัง จู่เสียน

| หวัง จู่เสียน |
| --- | --- |
เกิด:  (1967-01-31) 31 มกราคม ค.ศ. 1967 (57 ปี) ไทเป ประเทศไต้หวัน
บิดา: หวัง เหยาหวง
อาชีพ: นักแสดง​ นางแบบ​ นักร้อง​
ปีที่แสดง: 1984–2004
ผลงานเด่น: บท เนี่ย เสี่ยวเชี่ยน จาก โปเยโปโลเย เย้ยฟ้าแล้วก็ท้า (1987) บท เฉิง เล่อเอ๋อร์ จาก ฟ้านี้ใหญ่ได้คนเดียว (1994)
ฐานข้อมูล
IMDb
หวัง จู่เสียน (จีน: 王祖賢, พินอิน: Wáng Zǔxián, อังกฤษ: Joey Wong หรือ Joey Ong Jyo Han) เกิดเมื่อวันที่ 31 มกราคม ค.ศ. 1967 ที่กรุงไทเป ประเทศไต้หวัน เป็นนักแสดงหญิงชาวไต้หวัน มีผลงานการแสดงภาพยนตร์ฮ่องกงที่โด่งดังและประสบความสำเร็จหลายเรื่อง โดยหวัง จู่เสียน ได้รับการยกย่องให้เป็นนักแสดงหญิงแถวหน้าของวงการภาพยนตร์เอเชียในช่วงยุคคริสต์ทศวรรษ 1990 เช่นเดียวกับ จง ฉู่หง, กวน จือหลิน และ จาง ม่านอวี้
หวัง จู่เสียน เป็นบุตรสาวของ "หวัง เหยาหวง" อดีตนักกีฬาบาสเกตบอลทีมชาติไต้หวัน ผู้ได้รับเหรียญเงินในกีฬาเอเชียนเกมส์ 1958 ที่กรุงโตเกียว ประเทศญี่ปุ่น
ประวัติ

หวัง จู่เสียน เกิดเมื่อวันที่ 31 มกราคม ค.ศ. 1967 โดยปู่ทวดของเธอคือ "หวัง เหรินเฟิง" เป็นสมาชิกยุคก่อตั้งขององค์กรถงเหมิงฮุ่ย หรือ สหสันนิบาตจีน ที่ต่อต้านราชวงศ์ชิงก่อนจะพัฒนามาเป็นพรรคก๊กมินตั๋ง และยังเป็นผู้ก่อตั้งโรงเรียนมัธยมซู่เฉิง ในมณฑลอานฮุย (ต่อมาในเดือนสิงหาคม ปี 1992 ในช่วงเทศกาลไหว้พระจันทร์ หวัง จู่เสียน ได้เดินทางมาเยี่ยมโรงเรียนมัธยมแห่งนี้พร้อมกับคุณปู่ของเธอ) ปู่ของเธอ "หวัง กั๋วฟาน" เป็นเจ้าหน้าที่ด้านข่าวกรองของก๊กมินตั๋งโดยหลังจากที่ก๊กมินตั๋งพ่ายแพ้ให้กับพรรคคอมมิวนิสต์จีนทำให้ฝ่ายสาธารณรัฐจีนต้องล่าถอยและอพยพมาที่เกาะไต้หวัน ปู่ของเธอจึงได้มาทำงานที่มหาวิทยาลัยแห่งชาติไต้หวัน ส่วนพ่อของเธอ "หวัง เหยาหวง" เป็นนักบาสเกตบอลทีมชาติไต้หวัน ที่เคยทำผลงานคว้าเหรียญเงินในกีฬาเอเชียนเกมส์ 1958 ที่ประเทศญี่ปุ่น
หวัง จู่เสียน มีพี่ชาย 2 คน และเรียนชั้นมัธยมศึกษาตอนต้นที่โรงเรียนมัธยมโซโก้ เมืองซินเป่ย์ 
ซึ่งเป็นโรงเรียนเอกชนหญิงล้วน นิกายโรมันคาทอลิก ต่อมาได้ย้ายไปเรียนที่โรงเรียนมัธยมไทเป และเลือกเล่นบาสเกตบอลเช่นเดียวกับพ่อของเธอและได้เป็นนักกีฬาของโรงเรียน ด้วยหน้าตาที่สวยงามและส่วนสูงถึง 173 ซ.ม. ทำให้เธอเป็นจุดสนใจจากผู้คน ต่อมาเมื่อเธออายุ 14 ปี เธอได้เป็นนักกีฬาบาสเกตบอลเยาวชนหญิงทีมชาติไต้หวัน และได้เดินทางไปแข่งขันที่เกาะฮ่องกง จนได้พบแมวมองและชวนให้เธอมาถ่ายโฆษณารองเท้ากีฬา จากนั้นก็มีงานถ่ายโฆษณาเข้ามาอย่างต่อเนื่อง ทั้งเครื่องสำอาง และน้ำอัดลม หลังจากนั้นเธอจึงหันไปสอบเข้าวิทยาลัยศิลปะและการแสดงแห่งชาติไต้หวัน เพื่อเอาจริงเอาจังกับการเป็นนักแสดงอาชีพแทนการเล่นกีฬา ซึ่ง "หวัง เหยาหวง" พ่อของเธอก็ได้ให้การสนับสนุนเนื่องจากไม่ต้องการให้ลูกสาวเป็นนักกีฬาบาสเกตบอลทีมชาติเหมือนกับเขาเพราะเห็นว่าลูกสาวได้รับการฝึกซ้อมที่หนักหน่วงและยากลำบากเกินไป
วงการบันเทิง

หวัง จู่เสียน เริ่มต้นเข้าสู่วงการบันเทิงจากการถ่ายโฆษณารองเท้ากีฬายี่ห้ออาดิดาส และได้แสดงภาพยนตร์ไต้หวันเรื่องแรกคือเรื่อง Lake spirit (1983) โดยภาพยนตร์ประสบความสำเร็จได้รับรางวัลม้าทองคำ สาขาการถ่ายภาพยอดเยี่ยม ในงานประกาศผลรางวัลม้าทองคำครั้งที่ 20 ที่ศูนย์วัฒนธรรมเกาสง ในปี 1983 จากการเข้าชิงถึง 3 รางวัล  หลังจากนั้น ฟางอี้หัว (Mona Fong) อดีตนักร้องหญิงชื่อดังที่ผันตัวมาเป็นโปรดิวเซอร์ภาพยนตร์ของค่ายชอว์บราเดอร์สสตูดิโอ ได้แสดงความสนใจในตัวเธอและชักชวนให้มาแสดงภาพยนตร์ในฮ่องกง ทำให้ในปี ค.ศ. 1985 เธอได้เซ็นสัญญาเข้าสังกัดค่ายชอว์บราเดอร์สสตูดิโอ และมีผลงานในปีแรกให้กับค่ายถึง 3 เรื่อง ได้แก่ ทรามวัยโดนใจ สะกิดหัวใจให้โดนเธอ (How to Choose a Royal Bride), รักผิดสเปค ภาค 2 (Let's Make a Laugh II) ที่แสดงร่วมกับเอ๋อ ตงเซิง และ รักนี้ ดีไหมหว่า ? (Working Class) ที่แสดงคู่กับ แซม ฮุย  จนมาโด่งดังทั่วทวีปเอเชียจากการแสดงในภาพยนตร์ชุด โปเยโปโลเย เย้ยฟ้าแล้วก็ท้า (A Chinese Ghost Story) ที่กำกับโดย ฉีเคอะ โดยเธอแสดงนำคู่กับ เลสลี จาง รับบทปีศาจสาวแสนสวย "เนี่ย เสี่ยวเชี่ยน"
ผลงานเรื่องอื่นๆที่โดดเด่น อาทิเช่น ภาพยนตร์แสดงคู่กับหลิว เต๋อหัว รับบทแฟนสาว "เอาเต๋า" ในเรื่อง คนตัดคน ภาค 1 (God of Gambler, 1989) เจาะตำนานฝ่ามือยูไล (Kung Fu Vs Acrobatic, 1990) ทำเทียบเจ้าพ่อเหือด (Hong Kong Godfather, 1991) ชีวิตเธอ ชีวิตข้า ชีวิตเดียว (The Prince of Temple Street, 1992) ฟ้านี้ข้าใหญ่ได้คนเดียว (Casino Tycoon 1, 1992) เรียกเทวดาก็ล้มข้าไม่ได้ (Casino Tycoon 2, 1992), ภาพยนตร์แสดงคู่กับเฉินหลง ในเรื่อง ชิตี้ฮันเตอร์ ใหญ่ไม่ใหญ่ข้าก็ใหญ่ (City Hunter, 1993) เธอรับบท คาโอริ คู่หูคู่รัก ซาเอบะ เรียว(เฉินหลง), เดชคัมภีร์เทวดา ภาค 3 (Swordsman 3 : The East Is Red, 1993) ร่วมแสดงกับหลิน ชิงเสีย, นางพญางูขาว ขอเพียงรักอยู่แม้คู่กันไม่ได้ (Green Sneke, 1993) ร่วมแสดงกับจาง ม่านอวี้, กระบี่ผีเสื้อบารมีสะท้านภพ (Butterfly Sword, 1993) ที่ร่วมแสดงกับเหลียง เฉาเหว่ย, เจิน จื่อตัน, มิเชล โหย่ว เป็นต้น
ชีวิตส่วนตัว

หวัง จู่เสียน เคยคบหากับ "ฉี ฉิน" นักร้องชื่อดังชาวไต้หวัน โดยทั้งคู่พบกันครั้งแรกจากการแสดงนำร่วมกันในภาพยนตร์ไต้หวันเรื่อง "Love Is Grown With Flower" (1987) ซึ่งขณะนั้น ฉี ฉิน เป็นนักร้องเพลงป็อปที่มีชื่อเสียงในทวีปเอเชียส่วน หวัง จู่เสียน ยังเป็นนักแสดงหน้าใหม่ที่ยังมีผลงานไม่มากนัก โดยทั้งคู่ได้คบหากันหลังการถ่ายทำจบลง ก่อนที่ต่อมา หวัง จู่เสียน จะมีชื่อเสียงโด่งดังจากการแสดงนำในภาพยนตร์เรื่อง โปเยโปโลเย เย้ยฟ้าแล้วก็ท้า และมีผลงานการแสดงภาพยนตร์ที่ประสบความสำเร็จในฮ่องกงอีกหลายเรื่อง ส่วน ฉี ฉิน ยังคงทำงานเพลงที่ไต้หวันเป็นหลัก ด้วยความสัมพันธ์ที่ห่างไกลทำให้ทั้งคู่เลิกรากันไปในช่วงต้นของคริสต์ทศวรรษ 1990 หลังจากเลิกรากับ ฉี ฉิน เธอได้มีข่าวอื้อฉาวจากการคบหากับ "หลิน เจี้ยนเยว่" มหาเศรษฐีนักธุรกิจชาวฮ่องกงซึ่งมีภรรยาและลูกอยู่แล้ว ซึ่งภรรยาของหลิน เจี้ยนเยว่ คือ "เซียะ หลิงหลิง" อดีตนักแสดงรุ่นพี่ชาวไต้หวันของเธอ ก่อนที่ต่อมาจะมีรายงานว่าทั้งสองอาศัยอยู่ด้วยกัน ซึ่งเรื่องดังกล่าวทำให้ อวี๋ เป่าจู แม่ของฝ่ายชายออกมาตำหนิเธอออกสื่อ และทำให้เธอตกเป็นข่าวอื้อฉาวไปทั่วฮ่องกงจนกระทบต่อชื่อเสียงในวงการภาพยนตร์ฮ่องกงของเธอเป็นอย่างมาก เธอจึงตัดสินใจเลิกรากับ หลิน เจี้ยนเยว่ และออกจากฮ่องกงเพื่อกลับไปยังไต้หวัน ก่อนที่ เซียะ หลิงหลิง ผู้เป็นภรรยาหลวงจะยื่นฟ้องหย่า หลิน เจี้ยนเยว่ อย่างเป็นทางการในเวลาต่อมา
หลังจากกลับมาที่ไต้หวัน หวัง จู่เสียน ได้กลับไปคบหากับ ฉี ฉิน อีกครั้งในปี 1993 โดย หวัง จู่เสียน ที่มีงานแสดงน้อยลงได้หันไปรับงานแสดงและออกอัลบั้มเพลงที่ประเทศญี่ปุ่น ก่อนที่ ฉี ฉิน ได้ประกาศในปี 2000 ว่าจะแต่งงานกับหวัง จู่เสียน แต่แล้ว ภรรยาเก่าของ ฉี ฉิน ได้ปรากฏตัวขึ้นและเรียกร้องให้ ฉี ฉิน รับผิดชอบลูกที่เกิดกับเธอ หวัง จู่เสียน ที่ไม่ทราบมาก่อนว่า ฉี ฉิน แอบไปมีลูกไว้จึงตัดสินใจเลิกกับ ฉี ฉิน ในปี 2002
ในปี 2003 จากเหตุการณ์ที่ เลสลี จาง เพื่อนสนิทของเธอฆ่าตัวตายจากโรคซึมเศร้า ทำให้เธอรู้สึกสะเทือนใจกับเหตุการณ์ดังกล่าวและอึดอัดกับการเป็นคนในวงการบันเทิงที่มีชื่อเสียง ทำให้เธอตัดสินใจออกจากวงการบันเทิงอย่างถาวร อย่างไรก็ตามเธอได้ฝากฝีมือการแสดงภาพยนตร์เรื่องสุดท้ายไว้คือเรื่อง Shanghai Story (2004)
หลังจากออกจากวงการบันเทิง หวัง จู่เสียน ได้เดินทางไปยังรัฐบริติชโคลัมเบีย ประเทศแคนาดา และใช้ชีวิตอยู่ที่เมืองแวนคูเวอร์ และปรากฏตัวออกสื่อบ้างเป็นครั้งคราว
ผลงานการแสดง > ภาพยนตร์และละครทางโทรทัศน์

| ปี | สถานีโทรทัศน์ | ชื่อเรื่อง | หมายเหตุ |
| --- | --- | --- | --- |
| 1991 | TBS | Woman From Hong Kong | ภาพยนตร์ทางโทรทัศน์ |
| 1998 | NTV | The Last Song | นักแสดงรับเชิญ |
ผลงานเพลง > ซิงเกิล（ภาษาญี่ปุ่น）

| ชื่อ | ประเภทแผ่น | วางจำหน่าย | ค่าย | รายชื่อเพลง |
| --- | --- | --- | --- | --- |
| 永遠に抱きしめて | ซิงเกิล | 　11 มีนาคม 1992 | 　โซนี่มิวสิก (ประเทศญี่ปุ่น) | เพลง 永遠に抱きしめて (เพลงประกอบภาพยนตร์ โปเยโปโลเย เย้ยฟ้าแล้วก็ท้า ภาค 3) ภาษาญี่ปุ่น  給我一個昨日的擁抱 (เพลงประกอบภาพยนตร์ โปเยโปโลเย เย้ยฟ้าแล้วก็ท้า ภาค 3) ภาษาจีน  永遠に抱きしめて (คาราโอเกะ) |
| Who are you? | ซิงเกิล | 　3 ธันวาคม 1997 | 　Avex | เพลง Who Are You  Reset  Who Are You (คาราโอเกะ) |
ผลงานเพลง > อีพี（ภาษาญี่ปุ่น）

| ชื่อ | ประเภทแผ่น | วางจำหน่าย | ค่าย | รายชื่อเพลง |
| --- | --- | --- | --- | --- |
| Angelus | อีพี | 　11 มีนาคม 1998 | 　Avex (ประเทศญี่ปุ่น) | เพลง Just Because Of The Rain  Only The Lonely  Ennui  Yin & Yang  Who Are You ? |
ผลงานเพลง > สตูดิโออัลบั้ม（ภาษาจีนกลาง）

| ชื่อ | ประเภทแผ่น | วางจำหน่าย | ค่าย | รายชื่อเพลง |
| --- | --- | --- | --- | --- |
| 与世隔绝 (Isolation) | สตูดิโออัลบั้ม | 　1 มีนาคม 1998 | 　ซ่างฮัว เรคคอร์ด (ไต้หวัน) | เพลง 小倩  与世隔绝  爱上你就失去你  风言疯语  你是雾我是酒馆  不敢想  甘心  声声慢  我的加法  君 |
ผลงานเพลง > บทสวดมนต์

| ชื่อ | ประเภทแผ่น | วางจำหน่าย | ผู้ผลิต | รายชื่อเพลง |
| --- | --- | --- | --- | --- |
| 六度觀音 | บทสวดเจ้าแม่กวนอิม | 　2014 | 　วัดหลิงหยาง | เพลง  |
หินสปลิทแอปเปิล

หินสปลิทแอปเปิล
หินสปลิทแอปเปิล (อังกฤษ: Split Apple Rock) เป็นรูปแบบของหินทางธรณีวิทยาในอ่าวแทสมันนอกชายฝั่งทางตอนเหนือของเกาะใต้ของนิวซีแลนด์ หินก้อนนี้เป็นหินแกรนิตมีรูปร่างเหมือแอปเปิ้ลผ่าครึ่ง ตั้งในอุทยานแห่งชาติอาเบลแทสมันห่างจากชายฝั่งประมาณ 50 เมตรระหว่างเมืองแมราฮัวกับเมืองไคร์เทอริเทอและเป็นสถานที่ท่องเที่ยวยอดนิยมในอ่าวแทสมัน
คาดกันว่ามันเกิดจากการแยกออกโดยน้ำแข็ง รอยแยกของหินก้อนนี้เป็นปรากฎการที่เกิดเองตามธรรมชาติและด้วยความที่ว่าไม่รู้ว่ามันเกิดจากอะไรและเมื่อใดดังนั้นรอยแตกนี้จึงใช้ตำนานในการอธิบาย
Apple Rock เป็นชื่ออย่างเป็นทางการในช้วง พ.ศ. 2531 และได้มีเปลี่ยนเป็น Tokangawhā หรือ Split Apple Rock ในเดือนสิงหาคม พ.ศ. 2557
หัวใจห้องล่างเต้นเร็ว

| หัวใจห้องล่างเต้นเร็ว (Ventricular tachycardia) |
| --- | --- |
ชื่ออื่น: V tach

A run of ventricular tachycardia as seen on a rhythm strip
สาขาวิชา: Cardiology
อาการ: Lightheadedness, palpitations, chest pain
ภาวะแทรกซ้อน: Cardiac arrest, ventricular fibrillation
ประเภท: Non-sustained, sustained
สาเหตุ: Coronary heart disease, aortic stenosis, cardiomyopathy, electrolyte problems, heart attack
วิธีวินิจฉัย: Electrocardiogram
โรคอื่นที่คล้ายกัน: Supraventricular tachycardia with aberrancy, ventricular pacing, ECG artifact
การป้องกัน: Implantable cardiac defibrillator, calcium channel blockers, amiodarone
การรักษา: Procainamide, cardioversion, cardiopulmonary resuscitation
ความชุก: ~7% of people in cardiac arrest
ภาวะหัวใจห้องล่างเต้นเร็ว (อังกฤษ: ventricular tachycardia) หรือ V-tach, VT เป็นภาวะหัวใจเต้นเร็วชนิดหนึ่งที่มีจุดกำเนิดจังหวะเต้นหัวใจมาจากหัวใจห้องล่าง เป็นภาวะหัวใจเต้นผิดจังหวะที่อาจมีอันตรายถึงชีวิต อาจพัฒนาไปเป็นเวนทริคูลาร์ฟิบริลเลชัน หัวใจหยุด และอาจทำให้เสียชีวิตทันทีได้
แหล่งข้อมูลอื่น

| --- | --- |
การจำแนกโรค: DICD-10: I47.2 ICD-9-CM: 427.1 MeSH: D017180 DiseasesDB: 13819
ทรัพยากรภายนอก: MedlinePlus: 000187 eMedicine: emerg/634 med/2367 ped/2546
หัวใจถูกบีบรัด

| หัวใจถูกบีบรัด  (Cardiac tamponade)  |
| --- | --- |
ชื่ออื่น: Pericardial tamponade

ภาพการตรวจด้วยคลื่นเสียงความถี่สูงแสดงปริมาตรของน้ำในเยื่อหุ้มหัวใจขนาดใหญ่มากทำให้เกิดการกดทับอันเป็นผลมาจากการมีเลือดออกจากมะเร็ง; ลูกศรปิด -แสดงหัวใจ, ลูกศรเปิด -แสดงการไหล
สาขาวิชา: ศัลยกรรมหัวใจ
อาการ: หายใจลำบาก, อ่อนแรง, วิงเวียนศีรษะ, ไอ
การตั้งต้น: รวดเร็วหรือค่อยเป็นค่อยไป
สาเหตุ: มะเร็ง, ไตวาย, การบาดเจ็บทรวงอก, เยื้อหุ้มหัวใจอักเสบ, วัณโรค
วิธีวินิจฉัย: สังเกตอาการและตรวจคลื่นเสียงสะท้อนหัวใจ
การรักษา: ระบายของเหลว (เจาะเยื่อหุ้มหัวใจ, เปิดช่องเยื่อหุ้มหัวใจ, ลอกเยื่อหุ้มหัวใจ)
ความชุก: 2 ต่อ 10,000 ประชากรต่อปี (สหรัฐ)
หัวใจถูกบีบรัด (อังกฤษ: cardiac tamponade, pericardial tamponade) เป็นภาวะฉุกเฉินซึ่งมีของเหลวคั่งอยู่ในช่องเยื่อหุ้มหัวใจ หากมีปริมาณของเหลวเพิ่มมากขึ้นจนทำให้หัวใจไม่สามารถขยายตัวเพื่อเติมเลือดเข้าห้องหัวใจได้จะทำให้หัวใจมีปริมาตรเลือดหัวใจบีบต่อครั้ง (stroke volume) ลดลง ทำให้เกิดการสูบฉีดเลือดไม่เพียงพอต่อความต้องการของร่างกาย เกิดภาวะช็อค และทำให้เสียชีวิตได้
ภาวะหัวใจถูกบีบรัดเกิดขึ้นเมื่อเกิดมีของเหลวขึ้นในช่องเยื่อหุ้มหัวใจเร็วเกินกว่าที่ถุงเยื่อหุ้มหัวใจจะขยายได้ทัน หากปริมาณของของเหลวเพิ่มขึ้นช้า ๆ (เช่นในภาวะต่อมไทรอยด์ทำงานน้อย) ถุงเยื่อหุ้มหัวใจจะสามารถขยายขนาดเพื่อรองรับของเหลวได้ก่อนที่จะเกิดภาวะบีบรัด แต่ถ้าของเหลวเพิ่มขึ้นอย่างรวดเร็ว (เช่นในอุบัติเหตุหรือการฉีกขาดของหัวใจ) ปริมาณของเหลวเพียง 100 มิลลิลิตรก็สามารถทำให้เกิดภาวะบีบรัดได้
แหล่งข้อมูลอื่น

| --- | --- |
การจำแนกโรค: DICD-10: I31.9 ICD-10-CM: I31.4 ICD-9-CM: 423.3 MeSH: D002305
ทรัพยากรภายนอก: MedlinePlus: 000194 eMedicine: med/283 emerg/412 Patient UK: หัวใจถูกบีบรัด
หินโผล่

Granite outcrops at Silesian Stones Mountain in southwestern Poland.
หินโผล่ (อังกฤษ: outcrop) คือชั้นหิน (bedrock) ที่โผล่พ้นผิวดินขึ้นมา บางแห่งถูกปกคลุมด้วยตะกอนพื้นผิว เช่น ตะกอนน้ำพา หรือพวกพืชพรรณต่าง ๆ ทำให้ไม่สามารถเห็นหินโผล่ได้ชัดเจน อย่างไรก็ตามตะกอนที่คลุมชั้นหินโผล่นี้มักถูกกัดกร่อน โดยจะโผล่ให้เห็นได้ง่ายตามบริเวณที่มีอัตราการผุพังสูง เช่น ไหล่เขาที่มีความชัน ขอบฝั่งแม่น้ำ หรือบริเวณที่มีการเคลื่อนตัวของแผ่นเปลือกโลก  นอกจากนี้ยังเกิดจากการกระทำของมนุษย์เช่นกัน เช่น การขุดถมสร้างถนน
หินโผล่นี้เป็นตัวบ่งชี้ถึงการเรียงตัวของชั้นหินตะกอนที่สำคัญและใช้ทำแผนที่ธรณีวิทยา (geologic map) รวมทั้งบอกถึงประวัติทางธรณี ณ จุดที่มีหินโผล่ โดยศึกษาโครงสร้างธรณีจากแนวการวางตัวของหินโผล่ ได้แก่ ระนาบชั้นหิน (bedding plane), แกนคดโค้ง (fold axis), การเรียงตังของตะกอน (foliation)
หายใจเร็วกว่าปกติ

| Tachypnea |
| --- | --- |
ชื่ออื่น: Tachypnoea
การออกเสียง: /ˌtækɪpˈniːə/ 
สาขาวิชา: Respirology
การหายใจเร็วกว่าปกติ (อังกฤษ: tachypnea) คือภาวะที่บุคคลมีอัตราการหายใจเร็วกว่าค่าปกติ
ในผู้ใหญ่ทั่วไปจะถือว่าอัตราการหายใจขณะพัก (ไม่ได้ออกแรง) ที่อยู่ระหว่าง 12-20 ครั้งต่อนาทีถือว่าเป็นค่าปกติ หากหายใจมากกว่า 20 ครั้งต่อนาทีจะถือว่าหายใจเร็วกว่าปกติ ส่วนในเด็กปกติจะหายใจเร็วกว่านี้ โดยมีค่าปกติแตกต่างกันไปตามอายุ
แหล่งข้อมูลอื่น

| --- | --- |
การจำแนกโรค: DICD-10: R06.0 ICD-9-CM: 786.06 MeSH: D059246
หิ้งน้ำแข็งรอสส์

หิ้งน้ำแข็งรอสส์ในปี ค.ศ. 1997
หิ้งน้ำแข็งรอสส์   (อังกฤษ: Ross Ice Shelf) ตั้งอยู่ในทวีปแอนตาร์กติกา มีพื้นที่ประมาณ 487,000 ตารางกิโลเมตร เล็กกว่าประเทศฝรั่งเศสเล็กน้อย มีขนาดความกว้าง 800 กิโลเมตร ลึกเข้าไปข้างใน 970 กิโลเมตร เป็นลักษณะผาตั้งสู่ทะเลมีความสูง 60 เมตร บางช่วงน้ำแข็งอาจหนาถึงกว่า 750 เมตรซึ่งจะอยู่ตอนใน หิ้งน้ำแข็งรอสส์มีลักษณะคล้ายแพยักษ์ขนาดใหญ่ ค่อย ๆ เคลื่อนตัวออกสู่ทะเลในอัตราสม่ำเสมอที่ 1.5–3 เมตรต่อวัน ถูกค้นพบครั้งแรกโดยคณะนักสำรวจบริติชแอดมิรัลตี โดยมีหัวหน้านักสำรวจชื่อ เซอร์เจมส์ คลาร์ก รอสส์ ในวันที่ 5 มกราคม ค.ศ. 1841 ซึ่งก่อนหน้านั้นเซอร์เจมส์ คลาร์ก รอสส์ ได้เป็นผู้ค้นพบตำแหน่งสนามแม่แหล็กขั้วโลกเหนือเมื่อปี ค.ศ. 1831
หิมะถล่ม

หิมะถล่มที่หิมาลัย
หิมะถล่ม (อังกฤษ: Avalanche) เป็นการถล่มของหิมะปริมาณมหาศาลลงตามความชันของภูเขา หิมะถล่มเป็นภัยธรรมชาติที่ในเขตภูเขาในฤดูหนาว หิมะถล่มขนาดใหญ่สามารถถล่มเป็นระยะทางได้ยาวหลาย ๆ กิโลเมตรและสร้างความเสียหายกับป่า บ้านเรือน ชีวิต หรือ อะไรก็ตามที่อยู่ในแนวการถล่ม ตัวอย่างของหิมะถล่มที่สร้างความเสียหายมากคือที่ เมือง Montroc ประเทศฝรั่งเศส เมื่อปี พ.ศ. 2542 หิมะราว ๆ 300,000 ลูกบาศก์เมตร ถล่มลงมาตามความชันราว ๆ 30 องศาของภูเขาจนมีความเร็วถึง 100 กิโลเมตรต่อชั่วโมง ภัยหิมะถล่มครั้งนั้นส่งผลให้มีผู้เสียชีวิต 12 คนซึ่งอยู่ในบ้านพักขณะเกิดเหตุ หิมะถล่มได้ฝังบ้านพักด้วยความลึก 5 เมตรด้วยปริมาณหิมะราว ๆ 100,000 ตัน
บาส เจ้ส้ม
บาส ส้ม เอก อิ้ว
หัวหน้าคนครัว

สำหรับความหมายอื่น ดูที่ เชฟ
หัวหน้าคนครัว
หัวหน้าคนครัว, หัวหน้าห้องครัว หรือ เชฟ (อังกฤษ: chef) คือพ่อครัวหรือแม่ครัวมืออาชีพที่ได้รับการฝึกฝนมาเป็นอย่างดี มีความชำนาญการเตรียมอาหารในทุกด้านโดยมักเน้นที่อาหารเฉพาะอย่าง คำว่า เชฟ ในภาษาฝรั่งเศส มาจากวลี แช็ฟเดอกุยซีน (chef de cuisine) ซึ่งแปลว่า หัวหน้าแผนกครัว
หัวหน้าคนครัวจะทำหน้าที่ในการคิดค้นและทดลองหารายการอาหารใหม่ ๆ รวมทั้งการจัดการในครัว ส่วนพ่อครัวหรือแม่ครัวในภาษาอังกฤษเรียกทับศัพท์ว่า "กุ๊ก" (cook) จะทำหน้าที่เป็นผู้รับผิดชอบในการเตรียมอาหารและทำอาหาร
ชื่อตำแหน่งเชฟ

เชฟทำน้ำซอส
เชฟปลาและอาหารทะเล
เชฟนึ่งและต้ม
เชฟย่าง
เชฟทอด
คนเตรียมซุป
เชฟซุป
เชฟผัก
คนรอบรู้
เชฟครัวเย็น
คนขายเนื้อสัตว์
เชฟแป้งพาย
รูปภาพ

เชฟซูชิในการทำงาน
เชฟชาวอิตาลีกำลังทำการจัดเตรียมทรัฟเฟิลในอาหารเย็น
เชฟชาวยูกันดาในการทำงาน
ดูเพิ่ม

พ่อครัว
↑  "เชฟ". ราชบัณฑิตยสภา. 13 มีนาคม 2557. สืบค้นเมื่อ 22 เมษายน 2567. {{cite web}}: ตรวจสอบค่าวันที่ใน: |accessdate= (help)
หินดินดาน

หินดินดาน (อังกฤษ: shale) เป็นหินตะกอนเนื้อเม็ด (clastic sedimentary rock) ที่มีเนื้อละเอียดมาก ขนาดตะกอนภายในหินดินดานจะมองไม่เห็นด้วยตาเปล่า มีองค์ประกอบของโคลนที่มีแร่ดิน (clay minerals) ปนกับเศษแร่ที่มีขนาดทรายแป้ง โดยเฉพาะแร่ควอร์ตซ์ และแร่แคลไซต์  โดยจะมีสัดส่วนองค์ประกอบของแร่ที่แปรเปลี่ยนไปอย่างกว้างขวาง   ลักษณะเด่นของหินดินดานนี้จะมีฟิสซิลิตี (fissility) ที่เห็นเป็นแนวรอยแตกขนานไปกับชั้นบางๆที่มักมีความหนาน้อยกว่า 1 เซนติเมตร  ส่วนหินโคลน (mudstone) นั้นองค์ประกอบจะคล้ายกับหินดินดานแต่จะไม่แสดงลักษณะฟิสซิลิตี
หินดินดานนี้สามารถแยกจากหินโคลนได้โดยการลูบด้วยนิ้ว หากมีคราบสีดำติดแสดงว่าเป็นหินดินดาน
หินดินดานสามารถพบได้ทั้งในประเทศและนอกประเทศ
ความหนาแน่น

น้ำหนัก 130 กรัม
ขนาด 45.5 ลูกบาศก์เซนติเมตร
หีบเพลงชัก

หีบเพลงชักแบบลิ่มนิ้ว
หีบเพลงชัก หรือ แอกคอร์เดียน (อังกฤษ: accordion) เป็นเครื่องดนตรีชนิดหนึ่ง มีลักษณะอัดลมมีรูใช้นิ้วปิดเปิดให้เป็นเสียงเพลง บางชนิดมีลิ่มนิ้วให้เล่นง่ายขึ้น
| ด ค กเครื่องดนตรีลิ่มนิ้ว |
| --- | --- | --- |
| สากล |  หีบเพลงชัก  คาริลลอน  แคลฟวิคอร์ด  ฮาร์ปซิคอร์ด  ออร์แกน  เปียโน  ซีเลสตา  |  |
หอยงวงช้างกระดาษ

| หอยงวงช้างกระดาษ ช่วงเวลาที่มีชีวิตอยู่: 23–0Ma  PreꞒ Ꞓ O S D C P T J K Pg N      ไมโอซีน – ปัจจุบัน |
| --- | --- |

หอยงวงช้างกระดาษใหญ่ (A. argo) ตัวเมีย พร้อมไข่

การจำแนกชั้นทางวิทยาศาสตร์
อาณาจักร:: Animalia
ไฟลัม:: Mollusca
ชั้น:: Cephalopoda
อันดับ:: Octopoda
วงศ์ใหญ่:: Argonautoida
วงศ์:: Argonautidae
สกุล:: Argonauta Linnaeus, 1758

ชนิด
 † Argonauta absyrtus   Argonauta argo (ชนิดต้นแบบ)   Argonauta bottgeri   Argonauta cornuta*   Argonauta hians   † Argonauta itoigawai   † Argonauta joanneus   Argonauta nodosa   Argonauta nouryi   † Argonauta oweri   Argonauta pacifica*   † Argonauta sismondai   † Argonauta tokunagai  *ยังเป็นที่สงสัยอยู่
ชื่อพ้อง
 Argonautarius Dumeril, 1806  Todarus nom. nud. Rafinesque, 1815  Todarus Rafinesque, 1840  Trichocephalus Chiaje, 1827 in 1823-1831
หอยงวงช้างกระดาษ (อังกฤษ: Paper nautilus, Argonaut) เป็นมอลลัสคาประเภทหมึก จำพวกหมึกสายสกุลหนึ่ง ใช้ชื่อสกุลว่า Argonauta แม้จะได้ชื่อว่าเป็นหอยงวงช้าง แต่ก็มิได้ถูกจัดให้อยู่ในจำพวกหอยงวงช้าง แต่ถูกจัดให้เป็นหมึกสาย
ลักษณะทางกายภาคและการขยายพันธุ์

หอยงวงช้างกระดาษมีลักษณะเด่น คือ เฉพาะตัวเมียเท่านั้นที่มีเปลือกหุ้มตัว เพื่อใช้เป็นที่สำหรับวางไข่และฟักไข่ ตัวผู้มีขนาดเล็กกว่าเพศเมียมาก และไม่มีเปลือกหุ้มตัว เปลือกหอยงวงช้างกระดาษมีลักษณะบาง เบา เปราะ และแตกหักง่าย ม้วนเป็นวงในแนวราบ วงเกลียวแรก ๆ เป็นสีน้ำตาลเข้มและค่อย ๆ จางลงเป็นสีขาวหม่นหรือสีครีมในวงเกลียวสุดท้าย วงเกลียวสุดท้ายจะคลุมวงเกลียวแรก ๆ ไว้ทั้งหมด ผิวเปลือกมีร่องตามขวางและสันหยัก ทำให้เห็นเป็นลอนตื้นจากจุดยอดออกไปในแนวรัศมี ตามสันเปลือกมีปมเรียงเป็นแถว โดยเปลือกของหอยงวงช้างกระดาษนั้นเป็นแคลเซียมคาร์บอเนตที่เปราะบางคล้ายกระดาษ อันเป็นที่มาของชื่อสามัญ ตัวหอยงวงช้างกระดาษประกอบด้วยส่วนหัวและลำตัว ที่หัวมีตาขนาดใหญ่ 1 คู่ รอบปากมีหนวดหรือแขน 8 เส้น ลำตัวไม่มีครีบ ตัวเมียมีลำตัวคล้ายถุงรูปรี หัวเล็กเมื่อเทียบกับขนาดของลำตัว ปลายหนวดคู่แรกมีลักษณะแบน และมีต่อมที่ผลิตสารสำหรับสร้างเปลือก ตัวผู้มีลำตัวกลมคล้ายถุง หัวใหญ่ การผสมพันธุ์มีการจับคู่กัน ตัวเมียวางไข่ไว้ในเปลือก ไข่มีลักษณะเป็นไข่เดี่ยว ไข่แต่ละฟองมีตัวอ่อนเพียงตัวเดียว ตัวอ่อนที่ฟักออกมาจากไข่ มีลักษณะคล้ายตัวเต็มวัยแต่มีหนวดสั้น ขนาดเมื่อโตเต็มที่ประมาณ 10–30 เซนติเมตรในตัวเมีย ขณะที่ตัวผู้มีความยาวเพียง 2 เซนติเมตรเท่านั้น คือเล็กกว่าตัวเมียได้มากถึง 30 เท่า
โดยการผสมพันธุ์จะใช้เวลาเพียงไม่กี่นาน ตัวผู้ที่มีขนาดเล็กกว่ามากจะทิ้งหนวดเอาไว้เกาะกับตัวเมีย ซึ่งสามารถคืบคลานไปมาได้และบรรจุไว้ซึ่งสเปิร์ม สำหรับในการปฏิสนธิตัวเมียอาจจะเก็บสะสมสเปิร์มของตัวผู้ไว้ได้หลายตัว และจะปฏิสนธิเมื่อเวลาผ่านไป ตัวเมียจะวางไข่เป็นสายพันอยู่รอบเปลือก เรียกว่า เปลือกหุ้มไข่ ซึ่งสามาถดูแลไปได้ด้วยขณะที่ไข่มีการพัฒนา ส่วนตัวผู้หลังจากผสมพันธุ์แล้ว ก็จะตาย
ถิ่นที่อยู่อาศัย

หอยงวงช้างกระดาษอาศัยในทะเลที่ห่างฝั่ง ทั้งในเขตร้อนและกึ่งเขตร้อน ตั้งแต่ระดับผิวน้ำไปจนถึงระดับน้ำลึกประมาณ 100 เมตร ว่ายน้ำได้ดี แต่มักจะเคลื่อนตัวไปตามกระแสน้ำมากกว่าว่ายไปเอง บางชนิดตัวเมียอาจยึดเกาะกับวัตถุในน้ำ หรือเกาะกันเองเป็นสายจำนวน 20–30 ตัว มักออกหาอาหารในเวลากลางวัน อาหารคือ สัตว์น้ำขนาดเล็ก หอยงวงช้างกระดาษมีทั้งหมด 7 ชนิด (สูญพันธุ์ไปแล้วหลายชนิดตั้งแต่ยุคก่อนประวัติศาสตร์) ในน่านน้ำไทยมีการสำรวจพบ 3 ชนิด เปลือกมีความสวยงามแปลกตา จึงมักนำมาเป็นของตกแต่งบ้าน และรับประทานเนื้อเป็นอาหารในบางประเทศ
แม้จะเป็นสัตว์ที่ไม่ใคร่เป็นที่รู้จักหรือพบเห็นกันมากนัก แต่ทว่าที่จริงแล้ว เป็นสัตว์ที่สามารถพบได้ดาษดื่นตามท้องทะเลทั่วไป ขณะเดียวกัน หอยงวงช้างกระดาษก็ตกเป็นอาหารของสัตว์ทะเลที่มีขนาดใหญ่กว่า เช่น ปลาทูน่า, โลมา หรือปลากระโทง เป็นต้น